Таксама існуе меркаванне, што развіццё машыннага навучання нават зменіць чалавецтва як біялагічны від, а магчыма — прывядзе да стварэння новай, штучнай формы жыцця. Невядома, хто будзе мець рацыю, але відавочна, што мы гаворым пра вельмі маштабныя змены свету. Беларускі IT-сектар хутка і дынамічна развіваецца. Паглядзіце, якая колькасць IT-мерапрыемстваў праходзіць у нашай краіне пастаянна. Ні адна іншая індустрыя ў Беларусі не можа пахваліцца хоць чымсьці аддалена падобным. Я веру, што беларускія спецыялісты змогуць актыўна ўдзельнічаць у развіцці трэнду машыннага навучання.